Reggeli Istentisztelet
Pünkösd utáni 24. vasárnap – 2026. november 8. – Szent Mihály és Gábor főangyalok, és az összes égi erők
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, aki az Úr nevében jő!
7. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropárok
7. hang (214. oldal)
Megtörted kereszteddel a halált, / és a gonosztevőnek megnyitottad az édenkert ajtaját; / a kenethozó asszonyok sírását megszüntetéd, / és feltámadásodat az apostoloknak is értésükre adni megparancsolád, / Krisztus Istenünk, /’ ajándékozván a világnak gazdag kegyelmet.
Dicsőség… 4. hang (92. oldal)
Ó, mennyei seregek fővezérei, / kérünk titeket, mi méltatlanok, / hogy imáitok által vegyetek minket körül / mennyei és dicsőséges szárnyaitok árnyékával, / és oltalmazzatok meg bennünket, / kik előttetek alázattal borulunk le és kiáltjuk: / A veszedelmektől óvjatok meg minket ti, /' vezérei a felsőbb erőknek!
Most és… 4. hang (894. oldal)
Az örök idők óta elrejtett / s még az angyalok előtt is ismeretlen mély titok / teáltalad, Istenszülő, lett a földön nyilvánvalóvá: / az összevegyülés nélkül változatlanul megtestesült / és önként keresztre emelkedett Isten, / ki föltámasztotta ősatyánkat, /’ mentse meg a haláltól a mi lelkünket is!

Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálionok
7. hang (208. oldal)
Az életet sírba zárták, / a sír kövét lepecsételték, / és mint alvó királyt katonák őrizték Krisztust, / az angyalok, mint halhatatlan Istent dicsőítették; / az asszonyok pedig fölkiáltottak: / Föltámadt az Úr, / és a világnak /’ dús kegyelmet ajándékozott.
Dicsőség…
Háromnapi eltemettetésed által / lefegyverezted a halált, / és az elavult embert / életadó fölkelésed által föltámasztottad, / Krisztus Isten, mint emberszerető, /’ azért dicsőítünk téged.
Most és… Az Istenszülőé. 
Az érettünk keresztre feszített, / s halottaiból föltámadott Krisztus Istenünket, / ki a halál hatalmát megalázta, / szünet nélkül imádd, Istenszülő Szűz, /’ hogy üdvözítse a mi lelkünket!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökön örökké. 
Amen.
Kathizmálionok
7. hang (209. oldal)
Habár sírod megpecsételtetett, / mégis életet árasztottál a sírból, Krisztus Istenünk, / és zárt ajtó mellett, ó mindnyájunk föltámadása, / tanítványaidnak megjelentél, / általuk megújítván bennünk az igaz lelket /’ a te nagy irgalmasságod szerint.
Dicsőség... 
Sírodhoz siettek az asszonyok / könnyek között hozva balzsamot, / és míg téged, mindenek Királya, katonák őriztek, / maguk között így beszélgettek: / Ki fogja nekünk a követ elhengeríteni? / Föltámadt a „nagy szövetség angyala” / letiporván a halált. /' Mindenható Urunk, dicsőség néked!
Most és... 
Üdvözlégy malaszttal teljes Istenszülő Szűz, / az emberi nem menedéke s közbenjárója, / hiszen tőled testesült meg a világ Megváltója; / mert egyedül te vagy szűz és anya is, / ó, örökké áldott és dicsőített. / Kérjed Krisztus Istent, / ajándékozzon békét /’ a földkerekségnek!
Sokirgalmú
(26. oldal)
Dicsérjétek az Úr nevét, alleluja! / Dicsérjétek, szolgák, az Urat, / szolgák, az Urat / Alleluja, / alleluja, alleluja!
Kik az Úr házában álltok, alleluja, / a mi Istenünk házának tornácaiban, / tornácaiban. / Alleluja, / alleluja, alleluja!
Uram, a te neved örök, alleluja! / Uram, a te emlékezeted nemzedékről nemzedékre, / nemzedékre! / Alleluja, / alleluja, alleluja!
Áldott legyen az Úr Sionból, alleluja, / ki Jeruzsálemben lakik, / ki Jeruzsálemben lakik! / Alleluja, / alleluja, alleluja!
Adjatok hálát az Úrnak, mert jó, alleluja, / mert örökkévaló az ő irgalmassága! / Alleluja, alleluja!
Ki a földet megerősítette a vizek fölött, alleluja, / mert örökkévaló az ő irgalmassága! / Alleluja, alleluja!
Ki megverte Egyiptomot elsőszülötteivel, alleluja, / mert örökkévaló az ő irgalmassága! / Alleluja, alleluja!
Ki bevetette Fáraót és haderejét a Vörös tengerbe, alleluja, / mert örökkévaló az ő irgalmassága! / Alleluja, alleluja!
Mivel a mi lealáztatásunkban megemlékezett rólunk, alleluja, / mert örökkévaló az ő irgalmassága! / Alleluja, alleluja!
És megszabadított minket ellenségeinktől, alleluja, / mert örökkévaló az ő irgalmassága! / Alleluja, alleluja!
Adjatok hálát az ég Istenének, alleluja, / mert örökkévaló az ő irgalmassága! / Alleluja, alleluja!
Ünnepi magasztaló ének
(535. oldal)
Magasztalunk téged / Krisztus arkangyala, Szent Mihály, / és tiszteljük a te szent képedet, /’ mint dicsőséges arcod hasonmását.
Versek: Hálát adok néked Uram teljes szívemből, / és az angyalok színe előtt énekelek néked.
Ki angyalaidat szélvésszé teszed / és szolgáidat égő tűzzé.
Dicsérjétek az Urat / az ő minden angyalai.
Föltámadási magasztaló ének
(27. oldal)
Elővers: Áldott vagy te, Uram, / taníts meg engem / a te igazságaidra! (Zsolt 118,2)
Az angyalok gyülekezete elámult, / látván, hogy te, Üdvözítőnk, / a holtak közé számíttatol, / s hogy a halál erejét megtörted, / s Ádámot is / magaddal fölemelted, / s a pokoltól /’ megszabadítottál mindenkit.
Miért vegyítitek / bánatos könnyekkel / a drága kenetet, ó tanítványok? / Hisz a síron tündöklő angyal / a kenethozó asszonyoknak kijelenté: / Lássátok az üres sírboltot / és értsétek meg, / hogy az Üdvözítő /’ föltámadt a sírból!
Korán reggel / a kenethozók könnyezve / siettek a te sírodhoz, / de eléjük állt az angyal és örvendezve mondá: / A kesergés ideje elmúlt, ne sírjatok, / de a föltámadást /’ az apostoloknak hirdessétek!
A kenethozó asszonyok / eljövén a te sírodhoz, Üdvözítőnk / és siránkozának, / az angyal pedig szólván hozzájuk mondá: / Mit keresitek az élőt a holtak között? / Ő mint Isten, /’ föltámadt a sírból.
Dicsőség... 
Imádjuk az Atyát, / a Fiút és a Szentlelket, / az egyvalóságú / Szentháromságot, / a szeráfokkal kiáltván föl: /’ Szent, szent, szent vagy, Uram!
Most és… 
Életadót szülvén, ó Szűz, / Ádámot a bűntől megtisztítottad, / s Évának gyötrelem helyett / örömet ajándékoztál, / az élettől elesetteket pedig arra / ismét méltókká tette /’ a tőled megtestesült /’ igaz Istenember.
Alleluja, / alleluja, alleluja, / dicsőség néked Isten!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökön örökké. 
Amen.
Ipákoj
Ki fölvetted a mi alakunkat, / és a keresztet testileg elszenvedted, / üdvözíts engem, Krisztus Istenünk, / föltámadásod által, mint Emberszerető.
Katizmálion
8. hang (536. oldal)
A mennyei rendek elöljárója / és az isteni dicsőség szolgája, / életadód parancsára méltán lettél, / ki anyagtalan dicsőségeddel tekintvén a földiekre / üdvös közbenjárója vagy a keresztényeknek. / Azért ma a tartozó dicsőítést küldjük fel hozzád, Mihály fővezér, / midőn a te isteni ünnepedet megszenteljük. / Imádd Krisztus Istent, adjon nekünk bűnbocsánatot, /’ kik szeretettel ünnepeljük a te győzelmeidet.
Dicsőség… 4. hang. Mintája: Hamar előzz... 
Az angyali rendek félelemmel állanak trónusod előtt, / Uralkodó Krisztus Isten, / és az arról sugárzó fénytől állandóan megvilágosíttatva / soha nem szűnő győzelmi himnuszt zengenek néked. / Az ő szentséges imáik által / ajándékozz világodnak békességet /’ és lelkünknek gazdag kegyelmet.
Most és…
Tisztaságos, szeplőtelen / s férfitől meg nem közelített Szűzanya, / ki az Isten egyedüli, örökéletű Fiát és Igéjét szülted, / imádd őt a testnélküli tisztes égi erőkkel együtt, / hogy adjon nekünk bűneinktől megtisztulást /’ és bőséges malasztot!
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 7. hang: Kelj föl Uram Isten, / emeld föl kezedet, / ne feledkezzél el / a szegényekről örökre! (Zsolt 9,33)
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 6. hang
Szent apostolaidnak imádságai által, / irgalmas Urunk, /’ tisztíts meg minket a mi bűneink sokaságától!
Most és… 6. hang
A legszentebb Istenszülőnek imádságai által, / irgalmas Urunk, /’ tisztíts meg minket a mi bűneink sokaságától!
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Föltámadt Jézus a sírból, / mint előre megmondá, / adván nekünk örök életet /’ és gazdag kegyelmet.
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.
Amen.
Kánon – Katavászia
Az Istenszülőé
4. hang (43. oldal)
I. Fölnyitom az én számat / és betelik ihletéssel, / és dicsőítő éneket hangoztatok neked, ó Anyakirálynő, / és fényesen ünnepelve téged, /’ örömmel hirdetem a te csodáidat.
III. A te magasztalóidat Istenszülő, / ki a kegyelem élő és kiapadhatatlan forrása vagy, / egy énekkarba összegyűjtvén, / lelkileg erősítsd meg, / és a te mennyei dicsőségedben /’ hervadhatatlan koszorúkkal jutalmazd!
Konták, ikosz
2. hang (92. oldal)
Istennek főharcosai, / az isteni dicsőség szolgálattevői, / angyalok fejedelmei s az emberek oktatói, / kérjetek nekünk hasznosat és nagy kegyelmet, /’ mint a testnélküliek főharcosai!
Ikosz
Azt mondottad, Emberszerető, Írásaidban, hogy az angyalok sokasága a mennyekben örvendezik, mikor egy ember bűnbánatot tart, ó, Halhatatlan! Azért mi, ó, szíveket látó, egyedüli bűntelen, bár bűnösök vagyunk is, mindenkor bátrak vagyunk kérlelni téged, mint könyörületest, hogy kegyelmezz nekünk, és küldj nekünk, méltatlanoknak bocsánatot, és engedd el Uralkodónk vétkeinket, hiszen a testnélküliek fővezérei is könyörögnek érettünk!
(44. oldal)
IV. Az Istenség királyi székén dicsőségben ülvén, / mint könnyű felhőn leszállottál, legistenibb Jézus; / mindenható erőddel / – kérünk téged – üdvözítsd azokat, / kik kiáltják néked: /’ Dicsőség a te hatalmadnak Krisztus!
V. Mindenek csodálkoztak / a te mennyei dicsőségeden, / mert te, ó Szeplőtelen, / méhedben hordoztad a mindenség Istenét, / és szülted az örökkévaló Fiút, / ki a téged éneklőknek /’ békességet ajándékoz.
VI. A mennyei bölcsességű Istenanyának / mai napon legszentebb / és legáldottabb ünnepét ülvén, / jertek, hívek, örvendezve tapsoljunk /’ és a tőle született Istent dicsőítsük!
Konták, ikosz
7. hang (214. oldal)
A halál hatalma / nem tarthatja többé fogságában a halandókat, / mert Krisztus leszállván, / annak erejét összetörte s elenyésztette, / a poklot pedig rabláncra fűzvén megkötötte. / Azért a próféták örvendeznek, lelkesülten kiáltván: / Íme, Üdvözítő jelent meg nekünk, /’ jertek, hívek, az örök feltámadásra!
Ikosz
Megreszkettek ma alant a földalatti világ s a halál a Háromság egyikétől. A föld megrendült, a pokol kapui pedig elcsodálkoztak, mikor megláttak. Az egész teremtés a prófétákkal együtt örvendve diadalhimnuszt zeng neked, megváltó Istenünknek, ki a halál erejét most megtörted. Vigadjunk és kiáltsuk Ádámnak és mindazoknak, kik Ádámtól valók, az ő keresztfája ismét bevezet, menjetek hívek a feltámadásra!
(44. oldal)
VII. Nem hajoltak meg a jámbor ifjak / a bálványok előtt a Teremtő fölött, / hanem a tűzbüntetést bátran kiállván, / örvendezve énekelték: / Áldott vagy te atyáinknak dicsőített Istene!
Elővers: Dicsérjük, áldjuk, imádjuk az Urat, énekeljük az Urat, és magasztaljuk őt mindörökké!
VIII. Az istenfélő ifjakat / hajdan a tüzes kemencében megőrzé a Szűznek szülöttje; / akkor ugyan csak képletben, / most pedig valóságban működvén, / az egész mindenséget dicsőítő énekre buzdítja: / Áldjátok az Urat az Úr minden művei, /’ és magasztaljátok őt mindörökké!
Az Istenszülőt és világosság Anyját énekekben magasztaljuk!
Magasztalja az én lelkem az Urat, / és örvendez lelkem az én üdvözítő Istenemben!
Minden vers után énekelve:
Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!
Versek:
Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...
Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...
Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...
Levetette a hatalmasokat a fejedelmi székből és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...
Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...
(45. oldal)
IX. A Szentlélek által megvilágosított / földi halandók örvendezzenek, / és a mennyei erők vigadozzanak, / ünnepet ülvén és az Istenanya tiszteletére mindnyájan kiáltván: / Üdvözlégy boldogságos /’ és szeplőtelen Istenszülő Szűz!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Fényének
Elhengerítve látván a követ, a kenethozó nők megörvendtek, mert meglátták, hogy egy ifjú ül a sírban. Ez pedig így szólt hozzájuk: Krisztus íme, föltámadt! Mondjátok Péternek és a tanítványoknak: Siessetek a galileai hegyre, ott megjelenik nektek, mint barátainak, mint előre megmondta.
Dicsőség… 
A lángbuzgalmú szolgák fővezére, Szent Mihály, az Atyától a világok közbenjárójává tétettél. Azért az ő dicsőségének tündöklő kisugárzását bírván, a tisztaságos trónus előtt állasz, mint a szellemi rendek legelsője.
Most és…
Kiről hajdan a próféták szózatai szólottak, az urnát és vesszőt, a pajzsot és beárnyékozott hegyet, Máriát, az isteni leányzót tiszteljük ma híven, mert ma vezetik be a szentek szentélyébe, hogy az Úrnak nevelkedjék.
Dicséreti sztichirák
7. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
7. hang (212. oldal)
Föltámadt Krisztus halottaiból, / föloldá a halál kötelékeit, / a földnek nagy örömöt hirdetett; / egek énekeljétek /’ az Isten dicsőségét.
Látván Krisztus föltámadását / imádjuk a mi szent Urunkat, /’ mint egyedül bűn nélkül valót!
Krisztus feltámadásának hódolni meg nem szűnünk, / mert ő szabadított meg bennünket a mi gonoszságainkból. / Krisztus a mi szent Urunk, /’ kinyilvánítván nekünk a feltámadást.
Mivel háláljuk meg az Úrnak / az ő jótéteményeit, miket ő adott nekünk? / Miérettünk, a mi romlásba ment emberi természetünkért / az Ige testté lett, és bennünk lakozott. / A hálátlanoknak Jótevője, / a fogságban levőknek Szabadítója, / a sötétségben ülőknek az igazság Napja lett; / a keresztfán engesztelődés, / a poklokban világosság, / a halálban élet / és az elesetteknek feltámadás, / akihez felkiáltunk: /’ Istenünk, dicsőség néked.
1. hang. Mintája: A mennyei rendeknek... (538. oldal) 
Mint a mennyei rendek fejedelmét / és a földön lakó emberek erős támaszát, / védelmezőjét és szabadítóját / énekelünk téged, Szent Mihály, / kérvén téged, hogy minden vészthozó betegségtől /’ szabadíts meg minket.
Ki a magasságbeli isteni Erők fejedelme vagy, / ma gyűjtöd egybe az emberek énekkarait, / hogy az angyalokkal egyetemben / fényes ünnepet üljenek, / s egyszersmind az Istennek /’ háromszorszent éneket együtt énekeljenek.
Elővers: Angyalaidat szélvésszé teszed, és szolgáidat égető tűzzé.
A te istenes védszárnyaid árnyéka alatt / őrizz és fedezz minket egész életünkben / Istennek szolgája, Szent Mihály, / és halálunk rettentő óráján / légy mindnyájunknak /’ kedvesen fogadott segítségünkre.
5. hang (539. oldal)
Elővers: Dicsérjétek őt minden angyalai, dicsérjétek őt minden seregei!
Hová a te kegyességed árnyéka vetődik, Szent arkangyal, / onnan az ördög ereje elűzetik, / mert mint bukott hajnalcsillag, / nem bírja elviselni tündöklésed látását. / Kérünk azért, oltsd ki közbenjárásoddal / ellenünk szórt nyilainak lángolását, / s ments meg minket cselvetéseitől, /’ dicséretre méltó Mihály fővezér!
Dicsőség… 2. hang (54. oldal)
A Máriával együtt levő, / és szent kenettel a sírhoz érkező asszonyok, / kik egymás között tusakodtak, / miként hajtják végre kívánságukat, / a sírkövet elhengerítve találták, / hol egy fénylő ifjú, csillapítván lelkük felindulását, / szólott hozzájuk és mondá: / Föltámadt az Úr Jézus, / azért jelentsétek az őt hirdető tanítványoknak, / hogy Galileába menjenek, / és lássák a halottaiból föltámadó Üdvözítőt, /’ mint életadó Urunkat!
Most és… 2. hang (36. oldal)
Áldásteljes vagy te Istenszülő Szűz, / mert a tőled megtestesült a poklot meghódítá; / Ádámot visszahívta, / az átkot megszüntette, / Évát fölszabadította s a halált holttá tette, / és bennünket új életre ébresztett. / Azért énekelve kiáltjuk: / Áldott vagy Krisztus Istenünk, /’ ki ezeket így akartad, dicsőség néked!
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal! / Uram, menedékünk voltál nekünk nemzedékről nemzedékre. Én mondám: / Uram irgalmazz nekem és gyógyítsd meg az én lelkemet, mert vétkeztem teellened. Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer)
Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
 Tropár
7. hang
Ma lett a világ üdvössége. / Énekeljük a sírból föltámadottnak / és életünk kezdőjének; / mert ő halállal megtörvén a halált, / győzelmet ajándékozott nekünk /’ és gazdag kegyelmet!
Ekténiák
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.
Amen.

Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő, üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség néked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
